Babelscape/SREDFM huggingface dataset:
Χρήστος Μπούρμπος

Ο Χρήστος Μπούρμπος (Ιωάννινα, 1 Ιουνίου 1983) είναι Έλληνας ποδοσφαιριστής, ο οποίος αγωνίζεται ως αμυντικός.
In the Summertime

Το In the Summertime είναι ένα τραγούδι του βρετανικού ροκ συγκροτήματος Mungo Jerry, το οποίο συμπεριλήφθηκε στον δίσκο "Electronically Tested", του 1971. Ωστόσο, το κομμάτι κυκλοφόρησε ως single το 1970, και ήταν το ντεμπούτο single του σχήματος. Το τραγούδι γράφτηκε και τραγουδήθηκε από τον Ρέι Ντόρσετ. Οι στίχοι του κομματιού εκθειάζουν τις ανέμελες ημέρες της καλοκαιρινής περιόδου. 

Το single γνώρισε επιτυχία, μπαίνοντας σε πολλά chart παγκοσμίως: στα βρετανικά chart πέρασε 7 εβδομάδες στο νούμερο 1, ενώ μπήκε και στα αμερικανικά Billboard Hot 100, φτάνοντας έως και την 3η θέση. Έτσι έγινε ένα από τα πιο επιτυχημένα singles της δεκαετίας του 1970, πουλώντας πάνω από 30 εκατομμύρια αντίτυπα.
Μικρό βιβλίο για το εκκλησιαστικό όργανο

thumb|right|Εξώφυλλο της συλλογής
To Μικρό βιβλίο για το εκκλησιαστικό όργανο (γερμ. "Orgelbüchlein", BWV 599-64), είναι συλλογή από κοράλ πρελούδια του Γιόχαν Σεμπάστιαν Μπαχ, γραμμένα για το εκκλησιαστικό όργανο. Περιέχει συνολικά 46 συνθέσεις, οι περισσότερες από τις οποίες χρονολογούνται περίπου την περίοδο 1708-17, κατά την οποία ο Μπαχ ήταν μέλος της Αυλής της Βαϊμάρης. Τέσσερις από αυτές (BWV 613, 620, 631 και Anh. 200) προστέθηκαν στη συλλογή μετά το 1726 και αφού ο Μπαχ είχε αναλάβει τη θέση του Κάντορα στη Σχολή του Αγίου Θωμά στη Λειψία. 

Στον τίτλο του αυτόγραφου χειρογράφου περιγράφεται ως διδακτικός οδηγός για τη σύνθεση κοράλ, καθώς και για την εξάσκηση στη χρήση πεντάλ. Στην πραγματικότητα εξυπηρετούσε πολλαπλούς και αλληλένδετους σκοπούς, αποτελώντας τόσο μελέτη πάνω στη σύνθεση, όσο και συλλογή εκκλησιαστικής μουσικής και διδακτική μέθοδο, έχοντας παράλληλα θεολογικές προεκτάσεις. Αρχική πρόθεση του Μπαχ ήταν να περιέχει 164 συνθέσεις καλύπτοντας χρονικά ολόκληρο το εκκλησιαστικό έτος, η συλλογή παρέμεινε όμως ημιτελής πιθανόν γιατί έδωσε προτεραιότητα σε άλλα έργα.
Ραλφ Βον Ουίλιαμς

Ο Ραλφ Βον Ουίλιαμς (Ralph Vaughan Williams, Ντάουν Άμπνι (Down Ampney), 12 Οκτωβρίου 1872 – Λονδίνο, 26 Αυγούστου 1958) ήταν Άγγλος συνθέτης, διευθυντής ορχήστρας και οργανίστας του α’ μισού του 20ού αιώνα, από τους σημαντικότερους της εποχής του -μαζί με τον Έλγκαρ. Τα έργα του περιλαμβάνουν όπερες, μπαλέτα, μουσική δωματίου, κοσμική και θρησκευτική φωνητική μουσική και ορχηστρικές συνθέσεις, συμπεριλαμβανομένων εννέα συμφωνιών, όλα αυτά σε μια δημιουργικότατη περίοδο που διήρκεσε για πάνω από πενήντα χρόνια. Επηρεασμένη σημαντικά από την μουσική της εποχής των Τυδώρ και το αγγλικό λαϊκό τραγούδι, η παραγωγή του σηματοδότησε ριζική στροφή στην βρετανική μουσική από το γερμανο-κυριαρχούμενο ύφος που την διακατείχε κατά τον 19ο αιώνα.

Ο Ραλφ Βων Ουίλιαμς ασχολήθηκε με όλες σχεδόν τις μουσικές μορφές, ιδιαίτερα με την χορωδιακή παράδοση της χώρας του, όπου προσέφερε πολλά. Θεωρείται ο θεμελιωτής τής εθνικής Αγγλικής μουσικής σχολής.
Rock Around the Clock

To Rock Around the Clock είναι Rock & roll τραγούδι του 1952, γραμμένο από τους Μαξ Σ. Φρίντμαν και Τζέιμς Ε. Μάγιερς. Η πιο επιτυχημένη εκτέλεση του κομματιού έγινε το 1954, από τους Bill Haley & His Comets, που κυκλοφόρησε από την Decca. Το single κατέκτησε την κορυφή τόσο στα αμερικανικά charts όσο και στα βρετανικά, ενώ και οι επανεκδόσεις της δεκαετίας του 60' και 70' μπήκαν κι αυτές στα charts. Πλέον θεωρείται ένα από τα κλασσικότερα τραγούδια του Rock and Roll.
Honda Racing Corporation

Η Honda Racing Corporation (HRC) είναι θυγατρική της Honda που δημιουργήθηκε το 1982. Η εταιρεία συνδυάζει τη συμμετοχή σε αγώνες μοτοσικλετών σε όλο τον κόσμο με την ανάπτυξη αγωνιστικών μοτοσικλετών. Οι αγωνιστικές δραστηριότητές της αποτελούν σημαντική πηγή για τη δημιουργία τεχνολογιών αιχμής, που χρησιμοποιούνται για την ανάπτυξη των μοτοσικλετών της Honda. Η HRC συμβάλλει επίσης στην προώθηση του μοτοσικλετικού αθλητισμού, μέσα από ένα φάσμα δραστηριοτήτων που περιλαμβάνουν πωλήσεις αγωνιστικών μοτοσικλετών, υποστήριξη σε ομάδες αγώνων μοτοσικλέτας και προγράμματα εκπαίδευσης αναβατών.
Συμφωνία της Πρετόρια

Η Συμφωνία της Πρετόρια ήταν συμφωνία που υπεγράφη μεταξύ της Ρουάντα και της Λαϊκής Δημοκρατίας του Κονγκό (DRC) τον Ιούλιο του 2002 ως προσπάθεια τερματισμού του Δεύτερου πολέμου του Κονγκό. Η Ρουάντα δέχθηκε να αποσύρει τους 20.000 στρατιώτες της από τα εδάφη του Κονγκό σε αντάλλαγμα της διεθνούς δέσμευσης για τον αφοπλισμό των παραστρατιωτικών ομάδων των Χούτου "interahamwe" και των πρώην μαχητών του FAR.

Οι διαπραγματεύσεις έγιναν στην Πρετόρια, της Νότιας Αφρικής και διήρκεσαν πέντε μέρες.
These Boots Are Made for Walkin'

Το These Boots Are Made for Walkin' είναι ένα τραγούδι, που γράφτηκε από τον Λι Χάιζλγουντ και ηχογραφήθηκε από τη Νάνσι Σινάτρα. Κυκλοφόρησε σε single το 1966 και έγινε αμέσως hit, φτάνοντας το νούμερο 1 στα αμερικανικά "Billboard" Hot 100 και στα βρετανικά charts. Μετά την αρχική του κυκλοφορία, το κομμάτι έχει διασκευαστεί από πάρα πολλούς καλλιτέχνες, σε διαφορετικά μουσικά είδη.
Λάζαρος Χαριτωνίδης

Ο Λάζαρος Χαριτωνίδης (γεννημένος στις 18 Δεκεμβρίου 1989 στην Ξάνθη) είναι Έλληνας ποδοσφαιριστής, ο οποίος αγωνιζόταν στην θέση του αμυντικού για την ομάδα του Άρη.
Bang Bang (My Baby Shot Me Down)

To Bang Bang (My Baby Shot Me Down) είναι ένα τραγούδι της Cher, και το δεύτερο single που κυκλοφόρησε η τραγουδίστρια. Το κομμάτι συμπεριλήφθηκε στον δίσκο "The Sonny Side of Chér" (1966), και γράφτηκε από τον τότε άντρα της Σόνι Μπόνο. Το τραγούδι αφηγείται μια διαφυλετική ιστορία αγάπης ανάμεσα σε μια λευκή κοπέλα και ένα έγχρωμο αγόρι. Σημείωσε επιτυχία στα charts, καταφέρνοντας να φτάσει έως το νούμερο 3 των βρετανικών και στο νούμερο 2 των αμερικανικών. Έτσι, έγινε το πιο επιτυχημένο single της Cher, τη δεκαετία του 1960. Το κομμάτι έχει γνωρίσει κι αρκετές διασκευές, με γνωστότερη ίσως αυτή της Νάνσι Σινάτρα, η οποία το διασκεύασε την ίδια χρονιά με την αρχική του κυκλοφορία. Άλλες γνωστές διασκευές είναι του πατέρα της Νάνσι, Φρανκ Σινάτρα, της Πετούλα Κλαρκ, των Vanilla Fudge και πιο πρόσφατα των Raconteurs.
Κάλιντ Ριβς

Ο Κάλιντ Ριβς ("Khalid Reeves"), (Κουίνς, 15 Ιουλίου 1972), είναι Αμερικάνος πρώην επαγγελματίας καλαθοσφαιριστής. Έχει ύψος 1,91 μέτρα και αγωνιζόταν στη θέση του Πόιντ γκαρντ.
Don't Let Me Be Misunderstood

Το Don't Let Me Be Misunderstood είναι τραγούδι που γράφτηκε από τους Μπένι Μπέντζαμιν, Χόρας Οτ και Σολ Μάρκους για την πιανίστα και την τζαζ ερμηνεύτρια Νίνα Σιμόν, η οποία το πρωτοηχογράφησε το 1964. Το τραγούδι συμπεριλήφθηκε στον δίσκο "Broadway-Blues-Ballads". Αρκετοί καλλιτέχνες το έχουν διασκευάσει, με την πιο γνωστή διασκευή να είναι αυτή των The Animals, το 1965, η οποία έγινε μεγάλο hit. Μάλιστα, τούτη η διασκευή συμπεριλήφθηκε στη λίστα του περιοδικού "Rolling Stone", στη λίστα του με τα 500 Σπουδαιότερα Τραγούδια όλων των εποχών, καταλαμβάνοντας την 322η θέση.
Μπακουμάτσου

Με τον όρο Άνοιγμα της Ιαπωνίας ("幕末, μπακουμάτσου") αναφέρεται η περίοδος της Ιαπωνικής ιστορίας, κατά την οποία η Ιαπωνία άνοιξε τα εμπορικά της σύνορα με όλον τον κόσμο, τελειώνοντας την μακρόχρονη πολιτική του "Σακόκου" ("鎖国, κυριολεκτικά: κλειστή χώρα"). Αυτή η διαδικασία έγινε στα τελευταία χρόνια της Περιόδου Έντο και μετέτρεψε την Ιαπωνία από μια παλαιού τύπου φεουδαρχική χώρα σε μια μοντέρνα εμπορική υπερδύναμη. Το Άνοιγμα της Ιαπωνίας ήταν ένας από τους παράγοντες που συνετέλεσαν στον εκσυγχρονισμό της Ιαπωνίας.
Νάνσι Σινάτρα

Η Νάνσι Σάντρα Σινάτρα ("Nancy Sandra Sinatra", 8 Ιουνίου 1940) είναι Αμερικανίδα τραγουδίστρια και ηθοποιός. Είναι η μεγαλύτερη κόρη του Φρανκ Σινάτρα και της Νάνσι Σινάτρα και είναι ευρέως γνωστή για την επιτυχία του 1966, με τίτλο These Boots Are Made for Walkin'. 

Άλλες σημαντικές ηχογραφήσεις της περιλαμβάνουν το "Sugar Town", την επιτυχία του 1967 "Somethin' Stupid" (ντουέτο με τον πατέρα της), το τραγούδι των τίτλων για την ταινία Τζέιμς Μποντ "You Only Live Twice", αρκετές συνεργασίες με τον Lee Hazlewood όπως το "Jackson" και την διασκευή του τραγουδιού της Cher "Bang Bang (My Baby Shot Me Down)". Η Νάνσι Σινάτρα ξεκίνησε την καριέρα της ως ηθοποιός και τραγουδίστρια τον Νοέμβριο του 1957 με μια εμφάνιση στην σειρά ρόλων του πατέρα της στο ABC-TV αλλά αρχικά απέκτησε επιτυχία μόνο στην Ευρώπη και στην Ιαπωνία. Στις αρχές του 1966 έλαβε παγκόσμια επιτυχία με το τραγούδι These Boots Are Made for Walkin'. Εμφανίστηκε στην τηλεόραση με ψηλές μπότες και με πολυχρώμα ντυμένους χορευτές, δημιουργώντας μια δημοφιλή και με διάρκεια στον χρόνο εικόνα των Swinging Sixties. Το τραγούδι γράφτηκε από τον Lee Hazlewood, ο οποίος έγραψε και έκανε την παραγωγή στις περισσότερες από τις επιτυχίες της Σινάτρα, ενώ τραγούδησε μαζί της αρκετά ντουέτα όπως το "Some Velvet Morning". Το 1966 και 1967, η Σινάρτα μπήκε στα charts με 13 τραγούδια, με τον Billy Strange να συμμετέχει σε όλα. 

Στα μέσα της δεκαετίας του 1960 η Σινάτρα είχε μια σύντομη υποκριτική καριέρα, συμπεριλαμβανομένου ενός πρωταγωνιστικού ρόλου με τον Έλβις Πρίσλεϋ στην ταινία Speedway (1968) και με τον Πήτερ Φονταίν στην ταινία "The Wild Angels" (1966). Στην ταινία "Marriage on the Rocks", ο Φρανκ και η Νάνσυ Σινάτρα ενσάρκωσαν τους ρόλους του πατέρα και της κόρης.
Toyota Industries

Η Toyota Industries Corporation (ιαπωνικά: 株式会社豊田自動織機, Χέπμπορν: Kabushiki-gaisha Toyota Jidō Shokki) είναι ιαπωνική εταιρεία κατασκευής μηχανών. Ξεκινώντας τη λειτουργία της αρχικά κατασκευάζοντας αυτόματους αργαλειούς, είναι η εταιρεία από την οποία προήλθε η Toyota Motor Corporation. Είναι η μεγαλύτερη κατασκευάστρια εταιρεία περονοφόρων οχημάτων στον κόσμο, όπως προκύπτει από τα κέρδη της.
Τσοσού

μικρογραφία|176x176εσ|Η σημαία των Τσοσού.
Η Τσοσού ("長州藩, Τσοσού Χαν") ήταν φεουδαρχική γη στην Ιαπωνία κατά την διάρκεια της Περιόδου Έντο. Βρισκόταν στην σημερινή περιοχή Γιαμαγκούτσι. Έπαιξε σημαντικό ρόλο στην εποχή του Πολέμου Μπόσιν.
Κατηγορία:Ιστορία της Ιαπωνίας
Φακούντο Άμπελ Περέιρα

O Φακούντο Άμπελ Περέιρα (γεννημένος στις 3 Σεπτεμβρίου 1987) είναι ένας Αργεντινός επαγγελματίας ποδοσφαιριστής που παίζει για την Κλουμπ Νεκάξα στο Αργεντίνικο Πρωτάθλημα ως επιθετικός χαφ ή επιθετικός.
Νιούτον Τόμας Σίγκελ

Ο Νιούτον Τόμας Σίγκελ, ASC (αγγλικά: "Newton Thomas Sigel", Αύγουστος 1955 - ) είναι Αμερικανός κινηματογραφιστής, περισσότερο γνωστός για την έως τώρα συνεργασία του με τον σκηνοθέτη Μπράιαν Σίνγκερ. Μεταξύ άλλων οι δουλείες τους είναι: "Συνήθεις Ύποπτοι" (1995), "X-Men" (2000), X2 (2003), "" (2006), "Επιχείρηση Βαλκυρία" (2008) και "Τζακ ο Κυνηγός Γιγάντων" (2013).
Γιώργος Χρυσανθόπουλος

Ο Γιώργος Χρυσανθόπουλος, γεννημένος στην Κατερίνη στις 24 Σεπτεμβρίου 1973, είναι Έλληνας πρώην διεθνής καλαθοσφαιριστής και προπονητής καλαθοσφαίρισης. Έχει ύψος 2,03 m και αγωνιζόταν στη θέση του σμολ φόργουορντ.
Πετρονίλα της Αραγωνίας

Η Πετρονίλα της Αραγωνίας (29 Ιουνίου/11 Αυγούστου 1136 – 15 Οκτωβρίου 1173), (, στην αραγωνική γλώσσα: "Peyronela" ή "Payronella", και στα ), ήταν Βασίλισσα της Αραγωνίας στο μεσοδιάστημα από την παραίτηση του πατέρα της το 1137 μέχρι την δική της παραίτηση το 1164. Ήταν κόρη και διάδοχος του Ραμίρο Β΄ και της Αγνής της Ακουιτανίας. Ήταν το τελευταίο μέλος του Οίκου των Χιμένεθ στον θρόνο του βασιλείου της Αραγωνίας, καθώς με τον γάμο της ο θρόνος πέρασε στον Οίκο της Βαρκελώνης.
Κώστας Γαβρόγλου

Ο Κωνσταντίνος Γαβρόγλου (30 Ιουλίου 1947, Κωνσταντινούπολη), ή Κώστας Γαβρόγλου, είναι Έλληνας πανεπιστημιακός, πολιτικός και πρώην υπουργός Παιδείας, καθώς και συγγραφέας.
Deloitte

Η Deloitte (επίσημα: "Deloitte Touche Tohmatsu Limited", ) είναι πολυεθνική εταιρεία επαγγελματικών υπηρεσιών που εδρεύει στην πόλη της Νέας Υόρκης στις Ηνωμένες Πολιτείες.

Η Deloitte είναι μία από τις λεγόμενες «Big Four» με το μεγαλύτερο δίκτυο επαγγελματικών υπηρεσιών στον κόσμο, με βάση τα έσοδα και το μεγαλύτερο σε αριθμό επαγγελματιών. Η Deloitte παρέχει ελεγκτικές, φορολογικές, συμβουλευτικές υπηρεσίες, διαχείριση επιχειρηματικού κινδύνου και χρηματοοικονομικές συμβουλευτικές υπηρεσίες με περισσότερους από 225.400 επαγγελματίες σε παγκόσμιο επίπεδο. Στο σύνολο της χρήσης για το 2015, η εταιρεία είχε ρεκόρ κερδών με έσοδα 35,2 δισεκατομμύρια δολάρια. Από το 2016, η Deloitte είναι η 6η μεγαλύτερη ιδιόκτητη οργάνωση στις Ηνωμένες Πολιτείες.

Σύμφωνα με αναφορές, το 2012, η ​​Deloitte είχε τον μεγαλύτερο αριθμό πελατών μεταξύ των εταιρειών FTSE 250, στο Ηνωμένο Βασίλειο και το 2015, η Deloitte είχε το υψηλότερο μερίδιο αγοράς στην ελεγκτική μεταξύ των κορυφαίων 500 εταιρείες στην Ινδία.

Η Deloitte έχει κατατάσσεται νούμερο ένα στο το μερίδιο αγοράς από την Gartner, και για τέταρτη συνεχή χρονιά, η Kennedy Consulting Research και η Advisory κατατάσσουν την Deloitte νούμερο ένα στην παγκόσμια συμβουλευτική και στη συμβουλευτική σε θέματα διαχείρισης με βάση το σύνολο των εσόδων. Το 2016, το περιοδικό Fortune κατέταξε την Deloitte στις 100 καλύτερες εταιρείες για εργασία και το Bloomberg Business έχει ονομάσει την Deloitte ως το καλύτερο μέρος για να ξεκινήσει μια καριέρα.
Ζαν Αμπσίλ

Ο Ζαν Αμπσίλ ("Jean Absil", Μπον Σεκούρ 23 Οκτωβρίου 1893 – Βρυξέλλες 2 Φεβρουαρίου 1974) ήταν Βέλγος συνθέτης και οργανίστας του 20ού αιώνα.
Τζέρεμι Ίρβιν

Ο Τζέρεμι Ουίλιαμ Φρέντρικ Σμιθ ("Jeremy William Fredric Smith", γενν. 1 Ιουλίου 1990), περισσότερο γνωστός ως Τζέρεμι Ίρβιν ("Jeremy Irvine"), είναι Άγγλος ηθοποιός.
Γιάννης Ποτουρίδης

Ο Γιάννης Ποτουρίδης (γεννήθηκε στις 27 Φεβρουαρίου 1992 στην Ελλάδα) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Κέιπ Τάουν Σίτι Φ.Κ..
Δημοκρατία του Έζο

Η Δημοκρατία του Έζο ("蝦夷共和国, Έζο Κιογουακόκου") ήταν ένα κράτος που δημιουργήθηκε από πιστούς του Τοκουγκάβα Ιεγιάσου μετά τις στρατιωτικές αποτυχίες τους κατά την διάρκεια του Πολέμου Μπόσιν. Είναι το μοναδικό κράτος στην ιστορία της Ιαπωνίας που είχε ως κύριο πολίτευμα την δημοκρατία.
Λόρα Μουντζ Λάυαλ

Η Λόρα Μουντζ Λάυαλ (18 Ιουνίου 1860 – 9 Δεκεμβρίου 1930) ήταν Καναδή ζωγράφος του ιμπρεσιονισμού, γνωστή για την απεικόνιση μητέρων και παιδιών.
Ζιλμπέρ Αμύ

Ο Ζιλμπέρ Αμύ, (Gilbert Amy, Παρίσι 29 Αυγούστου 1936) είναι σύγχρονος Γάλλος συνθέτης και αρχιμουσικός.
Όμορφη νιότη

Η Όμορφη νιότη είναι ισπανική ταινία του 2014 σε σκηνοθεσία του Χάιμε Ροσάλες.
Φρειδερίκος Αλβάνας

Ο Φρειδερίκος Αλβάνας (1827-1903) ήταν Έλληνας φιλόλογος, νομομαθής και λόγιος του 19ου αιώνα, καταγόμενος από οικογένεια Κερκυραίων ευγενών.
November Rain

Το "November Rain" είναι μια μπαλάντα του αμερικανικού hard rock συγκροτήματος Guns N' Roses. Ολοκληρώθηκε το 1991 και εμφανίστηκε στο άλμπουμ "Use Your Illusion I", ενώ ο τραγουδιστής Αξλ Ρόουζ δούλευε στο κομμάτι τουλάχιστον από το 1983. Είναι ένα από τα μεγαλύτερα τραγούδια του συγκροτήματος, και το μεγαλύτερο τραγούδι που να έχει μπει στα top 10 του Billboard Hot 100. Έχει πουλήσει πάνω από 1.000.000 αντίτυπα παγκοσμίως.
Γιάκομπ ντε Πούντερ

Ο Γιάκομπ ντε Πούντερ (φλαμανδικά: Jacob de Punder ή Jacques de Punder, 1527 - 1570) ήταν Φλαμανδός ζωγράφος της Αναγέννησης γνωστός κατά κύριο λόγο για τις προσωπογραφίες του.
Won't Get Fooled Again

To Won't Get Fooled Again είναι ένα τραγούδι του αγγλικού rock συγκροτήματος The Who, το οποίο συμπεριλήφθηκε στον δίσκο τους "Who's Next", του 1971. Το κομμάτι το έγραψε ο Πιτ Τάουνσεντ, κιθαριστής του συγκροτήματος. Την ίδια χρονιά είχε κυκλοφορήσει και single, το οποίο έφτασε στην δεκάδα των βρετανικών charts.

Πρόκειται για ένα από τα πιο αναγνωρίσιμα τραγούδια του σχήματος, έχοντας υποστεί και αρκετές διασκευές, με την πιο γνωστή ίσως αυτή των Van Halen, η οποία έφτασε στο νούμερο 1 των αμερικανικών "Album Rock Tracks". Το τραγούδι, το 2004, συμπεριλήφθηκε στον κατάλογο του περιοδικού "Rolling Stone" με τα "500 Σπουδαιότερα Τραγούδια όλων των εποχών", κατατάσσοντας το στην 134η θέση.
Βίκτορ Σανικίτζε

Ο Βίκτορ Σανικίτζε, γεννημένος στις 1 Απριλίου 1986, είναι Γεωργιανός πρώην διεθνής καλαθοσφαιριστής. Αγωνιζόταν εξίσου καλά και στη θέση Σμολ φόργουορντ και Πάουερ φόργουορντ. Το ψευδώνυμο του είναι "Air Georgia". Τελευταία του ομάδα ως αθλητής ήταν ο Άρης, στην οποία από το 2019 είναι τεχνικός διευθυντής.
Όλα για την αγάπη

Όλα για την αγάπη (Iσπανικά: "Por tu amor") είναι τηλενουβέλα μεξικάνικης παραγωγής του 1999. Είναι ρεμέικ της Μεξικάνικης τηλενουβέλας του 1960, "Ο Άλλος (El otro)" σε σενάριο της Καριδάδ Μπράβο Άνταμς. Στην Ελλάδα προβλήθηκε το 2000 από τον Alpha TV.

Πρωταγωνιστούν Γκαμπριέλα Σπάνικ, Σαούλ Λισάσο, Κέιτ Μπάρμπερι, Χεράρδο Μουργκία και Ρομπέρτο Βάντερ.
Κριστιάν Κούστα

Ο Κριστιάν Κούστα ("Kristian Kushta", γεννημένος στις 19 Δεκεμβρίου 1997), είναι Αλβανός επαγγελματίας ποδοσφαιριστής, ο οποίος αγωνίζεται ως επιθετικός για τον ΟΦ Ιεράπετρας. Ο θείος του είναι ο πρώην παίκτης, Σοκόλ Κούστα.
Νίκος Μελίσσας

Ο Νίκος Μελίσσας (γεννημένος στις 24 Φεβρουαρίου 1993) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον Παναιτωλικό.
Καμπάνα της Ουέσκας

δεξιά|μικρογραφία|300x300εσ|"Η Καμπάνα της Ουέσκας, "πίνακας του José Casado del Alisal
Η Καμπάνα της Ουέσκας είναι ένας μύθος που περιγράφει πώς ο Ραμίρο Β΄ της Αραγωνίας, ο Μοναχός, έκοψε τα κεφάλια των δώδεκα ευγενών που δεν τον υπάκουαν. Ο θρύλος είναι καταγεγραμμένος στο ποίημα "Cantar de la campana de Huesca", στην Αραγωνική γλώσσα, έργο αγνώστου συγγραφέα του 13ου αιώνα και αποτελεί μέρος της λαϊκής παράδοσης στην Αραγωνία, και ιδιαίτερα στην πόλη της Ουέσκας.
Γιάννης Ντουνιάς

Ο Γιάννης Ντουνιάς (γεν. στην Αθήνα στις 17 Οκτωβρίου του 1943) είναι Έλληνας λαϊκός τραγουδιστής.
Careless Whisper

To Careless Whisper είναι ένα τραγούδι του Τζορτζ Μάικλ, που, όμως, συμπεριλήφθηκε στον δίσκο "Make It Big", των Wham! το 1984. Το κομμάτι γράφτηκε από τον Μάικλ και τον Άντριου Ρίντγκλι. Ήταν το πρώτο solo single του Μάικλ και χρησιμοποιήθηκε στις ζωντανές εκτελέσεις του ντούο. Χαρακτηριστικό του τραγουδιού είναι η εισαγωγή του, η οποία παίχτηκε με σαξόφωνο. Το single έγινε αμέσως μεγάλη επιτυχία, παγκοσμίως, φτάνοντας σχεδόν σε 25 χώρες το νούμερο 1 στα charts, πουλώντας και περί τα 6 εκατομμύρια αντίτυπα.
Κυδαντίδες

Οι Κυδαντίδες (, ο δήμος: "Κυδαντιδών") ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Κυδαντίδες) ονομάζονταν οι δημότες του δήμου αυτού.
Every Breath You Take

Το Every Breath You Take είναι ένα τραγούδι του αγγλικού rock συγκροτήματος The Police, το οποίο συμπεριλήφθηκε στον δίσκο "Synchronicity", το 1983. Το τραγούδι γράφτηκε από τον Sting, και το single, που κυκλοφόρησε την ίδια χρονιά, έγινε hit, πιάνοντας την κορυφή του "Billboard Hot 100", για οχτώ εβδομάδες (το μόνο single του σχήματος που έφτασε το νούμερο 1 στα αμερικανικά charts), αλλά και των βρετανικών για τέσσερις. Στο νούμερο 1 των Billboard Top Tracks, έμεινε εννέα εβδομάδες.

Στην 26η ετήσια τελετή των Grammy, το τραγούδι υπήρξε υποψήφιο σε τρεις κατηγορίες: "Τραγούδι της Χρονιάς", "Καλύτερη Ποπ Ερμηνεία σε Ντούο" και, τέλος, "Ηχογράφηση της Χρονιάς", κερδίζοντας, τελικά, τα πρώτα δύο. Ενώ, ο Sting, για τους στίχους του κομματιού κέρδισε ε΄να "Ivor Novello Awards". Το κομμάτι γνώρισε αρκετές διακρίσεις σε περιοδικά και τηλεοπτικούς σταθμούς, μετά το έτος της κυκλοφορίας του.

Το τραγούδι θεωρείται το αντιπροσωπευτικότερο του συγκροτήματος, όπως επίσης και του ίδιου του Sting. Το 1983, αναγνώστες και κριτικοί του περιοδικού "Rolling Stone", ψήφισαν ως το "Καλύτερα Τραγούδι της Χρονιάς". Στις ΗΠΑ, το single, ήταν το πιο επιτυχημένο για το 1983, αλλά και το πέμπτο πιο επιτυχημένο όλης της δεκαετίας. Ενώ και το "Billboard", το κατέταξε τραγούδι-νούμερο 1, για το 1983. Το περιοδικό "Rolling Stone", στον κατάλογό του με τα "500 Σπουδαιότερα Τραγούδια όλων των εποχών", το κατέταξε στην 84η θέση, ενώ εντάχθηκε και στο Rock and Roll Hall of Fame. Στο "Billboard's Hot 100 All-Time Top Songs", κατατάχθηκε στην 25η θέση.
Μικρό βιβλίο για το κλαβιέ

Το Μικρό βιβλίο για το κλαβιέ ("Klavierbüchlein für Wilhelm Friedemann Bach" ή απλά "Klavierbüchlein") είναι συλλογή συνθέσεων για πληκτροφόρα του Γιόχαν Σεμπάστιαν Μπαχ, προς χάριν του μεγαλύτερου γιου του, Βίλχελμ Φρίντεμαν Μπαχ. Ο Μπαχ ξεκίνησε να διαμορφώνει τη συλλογή το 1720. Τα περισσότερα κομμάτια που περιέχει αποτελούν μέρη δύο άλλων γνωστών συλλογών, του Καλοσυγκερασμένου Κλειδοκύμβαλου (BWV 843-893) και των Inventions και Sinfonias (BWV 772-801). Η αυθεντικότητα των υπόλοιπων κομματιών αμφισβητείται, ειδικότερα τα Μικρά Πρελούδια (BWV 924–932) πιστεύεται ότι είναι ενδεχομένως δημιουργίες του Β. Φ. Μπαχ.
Τόργκεϊ Μπριν

Ο Τόργκεϊ Μπριν ("Torgeir Bryn") (Όσλο, 19 Αυγούστου 1964), είναι Νορβηγός πρώην διεθνής επαγγελματίας καλαθοσφαιριστής. Έχει ύψος 2,06 μέτρα και αγωνιζόταν στην θέση του Πάουερ φόργουορντ.
Βασίλης Χρηστίδης

Ο Βασίλης Χρηστίδης (Θεσσαλονίκη, 10 Ιουλίου 1998), είναι Έλληνας διεθνής καλαθοσφαιριστής. Έχει ύψος 2,08 μ. και αγωνίζεται στις θέσεις Σέντερ και Πάουερ φόργουορντ για την αναπτυξιακή ομάδα του Ολυμπιακού Πειραιώς.
Ραμίρο Β΄ της Αραγωνίας

Ο Ραμίρο Β΄ της Αραγωνίας () ή Ραμίρο ο Μοναχός () , (24 Απριλίου 1086 – 16 Αυγούστου 1157), ήταν Βασιλιάς της Αραγωνίας (1134 - 1137) αποσύρθηκε από την δημόσια ζωή (1137) αλλά συνέχιζε να χρησιμοποιεί τον βασιλικό τίτλο μέχρι το θάνατό του). Ήταν ο νεότερος γιος του Σάντσο Ραμίρεθ, Βασιλιά της Αραγωνίας και της Παμπλόνα, και της Φελίσιας της Roucy.
I'd Do Anything for Love (But I Won't Do That)

To I'd Do Anything for Love (But I Won't Do That) είναι ένα τραγούδι σε μουσική και στίχους Τζιμ Στέινμαν και πρωτοηχογραφήθηκε από τον Meat Loaf και τη Λόρεν Κρόσμπι. Το τραγούδι, συμπεριλήφθηκε στον δίσκο "Bat Out of Hell II: Back into Hell", το 1993. Το single που κυκλοφόρησε την ίδια χρονιά σημείωσε μεγάλη επιτυχία, φτάνοντας νούμερο 1 σε charts 28 χωρών. Υπήρξε, επίσης, το πρώτο νούμερο 1 του Metal Loaf στα αμερικανικά charts Billboard Hot 100, καθώς και στα βρετανικά, όπου εκεί έγινε το single με τις περισσότερες πωλήσεις για το 1993. Μέσω του τραγουδιού, ο Metal Loaf, κέρδισε ένα Grammy Award for Best Solo Rock Vocal Performance.
Μονάδες Ειδικών Αποστολών

Οι Μονάδες Ειδικών Αποστολών (ΜΕΑ) ήταν ένα ειδικό επίλεκτο σώμα της Αστυνομίας Πόλεων και, μετά την συγχώνευση Χωροφυλακής και Αστυνομίας Πόλεων, της νέας ενοποιημένης Ελληνικής Αστυνομίας. Δημιουργήθηκαν το 1978 και καταργήθηκαν το 1991. Οι άνδρες τους ήταν γνωστοί ως 'ΜΕΑτζήδες και αρκετές φορές εμφανίζονταν με πολιτική περιβολή ή με μαύρες κουκούλες.
Νικόλαος ο Δαμασκηνός

Ο Νικόλαος ο Δαμασκηνός (1ος αιώνας π.Χ.) ήταν Έλληνας ιστορικός και περιπατητικός φιλόσοφος με καταγωγή από την Δαμασκό, ο οποίος παρήγαγε ιδιαίτερα πλούσιο έργο από το οποίο διασώζονται πολύ λίγα αποσπάσματα.
Σεμπαστιάν Οζιέ

Ο Σεμπαστιάν Οζιέ (γεννήθηκε στις 17 Δεκεμβρίου 1983, Gap, Hautes-Alpes, Γαλλία) είναι ένας οδηγός αγώνων ράλι της Toyota Gazoo Racing WRT στο Παγκόσμιο Πρωτάθλημα Ράλι, με συνοδηγό του Julien Ingrassia. Είναι κάτοχος του Πρωταθλήματος Οδηγών του WRC 7 φορές (2013, 2014, 2015, 2016, 2017, 2018 και 2020). Με 49 νίκες στο Παγκόσμιο Πρωτάθλημα Ράλι και 7 WRC (6 συνεχόμενους) τίτλους, είναι ο δεύτερος πιο επιτυχημένος οδηγός του WRC, μετά από τον πρώην ομόσταβλό του στη Citroën WRC Σεμπαστιάν Λεμπ (9 τίτλοι). Ο Οζιέ είναι παντρεμένος με την Γερμανίδα τηλεοπτική παρουσιάστρια Andrea Kaiser και από το καλοκαίρι του 2016 έχει έναν γιο.
Πάουλ Φρέντεμαν ντε Φρις

Ο Πάουλ Φρέντεμαν ντε Φρις (φλαμανδικά: Paul Vredeman de Vries, Αμβέρσα 1567 - Άμστερνταμ 1617) ήταν Φλαμανδός ζωγράφος και σχεδιαστής που ειδικευόταν σε πίνακες με αρχιτεκτονήματα, ιδιαίτερα εσωτερικά εκκλησιών.
Srpski film

Το Srpski film (σερβικά: "Српски филм", διεθνής τίτλος: A Serbian Film) είναι μία σερβική ταινία τρόμου του 2010. Η παραγωγή και η σκηνοθεσία έγινε από τον Σρντάν Σπασόγιεβιτς, το σενάριο γράφτηκε από τον ίδιο τον σκηνοθέτη και από τον Αλεξάνταρ Ραντιβόγιεβιτς. Πρωταγωνιστούν οι Σρνταν Τοντόροβιτς, Γέλενα Γκαβρίλοβιτς και ο Σεργκέι Τριφούνοβιτς. 

Η υπόθεση της ταινίας επικεντρώνεται σε έναν πορνοστάρ, που έχει αποσυρθεί, και του οποίου του γίνεται πρόταση να συμμετάσχει σε μία σινεφίλ ταινία, όμως γρήγορα αντιλαμβάνεται ότι πρόκειται για μία ταινία πορνό, για ξεχωριστό κοινό, η οποία έχει, μεταξύ άλλων, θέματα όπως η νεκροφιλία και η παιδοφιλία. Η ταινία, από το ντεμπούτο της, συγκέντρωσε προσοχή εξαιτίας των λεπτομερών απεικονίσεων σε σκηνές βιασμού, νεκροφιλίας και παιδοφιλίας. Έτσι, η ταινία λογοκρίθηκε και απαγορεύτηκε σε αρκετές χώρες, όπως για παράδειγμα η Ισπανία, η Γερμανία, η Αυστραλία, η Νέα Ζηλανδία, η Νορβηγία και άλλες.
Σαλμάν Ρούσντι

Ο Αχμάντ Σαλμάν Ρούσντι (αγγλικά: "Ahmad Salman Rushdie", 19 Ιουνίου 1947) είναι Βρετανός συγγραφέας ινδικής καταγωγής. Κέρδισε το βραβείο Πούλιτζερ το 1981 για το μυθιστόρημα του με τίτλο "Τα παιδιά του μεσονυκτίου." Στα περισσότερα έργα του η πλοκή εξελίσσεται στην Ινδία, και στη γραφή του χρησιμοποιεί στοιχεία μαγικού ρεαλισμού μαζί με ιστορική μυθοπλασία. Το έργο του χαρακτηρίζεται από την εξέταση των πολλών συνδέσεων, διαταραχών, και μεταναστεύσεων μεταξύ των ανατολικών και δυτικών πολιτισμών.

Το 4ο του έργο με τίτλο "Σατανικοί Στίχοι" εκδόθηκε το 1988, και αποτέλεσε το επίκεντρο μεγάλης αναταραχής σε αρκετές χώρες του μουσουλμανικού κόσμου. Δέχτηκε πολλές απειλές για τη ζωή του, καθώς και εκδόθηκε θρησκευτικό διάταγμα που διέταζε την δολοφονία του από τον Αγιατολάχ Χομεϊνί, ανώτατο θρησκευτικό ηγέτη του Ιράν. Ως συνέπεια των απειλών αυτών, η βρετανική κυβέρνηση έθεσε τον Ρούσντι υπό αστυνομική προστασία. Στο βιβλίο του που κυκλοφόρησε το 2012 με τίτλο "Τζόσεφ Άντον", περιέγραψε τη ζωή του κατά την περίοδο όπου εξελίχθηκαν τα γεγονότα σχετικά με την αντίδραση στους "Σατανικούς Στίχους".

Το 1983 ο Ρούσντι εκλέχτηκε εταίρος της βρετανικής βασιλικής εταιρείας λογοτεχνίας, η οποία είναι ο ανώτατος πνευματικός οργανισμός για την λογοτεχνία στη χώρα. Ακολούθως τιμήθηκε με την διάκριση του ταξιάρχη των τεχνών και των γραμμάτων της Γαλλίας το 1999, και το 2007 χρίστηκε ιππότης από την βασίλισσα Ελισάβετ Β´ του Ηνωμένου Βασιλείου για τις υπηρεσίες του στην λογοτεχνία. Το 2008, η εφημερίδα "The Times" του Λονδίνου, τον κατέταξε 13ο στον κατάλογο που συνέταξε για τους σπουδαιότερους 50 συγγραφείς από το 1945 και έπειτα.

Από το 2000, ο Ρούσντι ζει στις Ηνωμένες Πολιτείες όπου εργάζεται στο πανεπιστήμιο Έμορυ, ένω έγινε και μέλος της Αμερικανικής Ακαδημίας Τεχνών και Γραμμάτων.
Chrysler

Η FCA US LLC, επίσης γνωστή ως Fiat Chrysler ή απλά Chrysler (), είναι η αμερικανική θυγατρική της Fiat Chrysler Automobiles N.V., μιας ιταλικών συμφερόντων αυτοκινητοβιομηχανίας εγγεγραμμένης στην Ολλανδία με έδρα το Λονδίνο. Η FCA US είναι μία από τις αποκαλούμενες ως «Big Three» αμερικανικές αυτοκινητοβιομηχανίες. Η FCA ΗΠΑ έχει την έδρα της στο Όμπουρν Χιλς του Μίσιγκαν και πωλεί αυτοκίνητα σε όλο τον κόσμο υπό τη μάρκα Chrysler, καθώς και τις Dodge, Jeep, και Ram Trucks. Άλλα σημαντικά τμήματα περιλαμβάνουν τη Mopar, τμήματα της αυτοκινητοβιομηχανίας και τμήμα αξεσουάρ.

Από τον Ιανουάριο του 2021, η Chrysler ανήκει στον όμιλο Stellantis.
Πλώθεια

Η Πλώθεια ή "Πλωθιά" (), (ο δήμος: Πλωθείας) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).
Βαλάντοβο

Το Βαλανδοβο (
[vaˈɫandɔvɔ]) είναι πόλη στη νοτιοανατολική Βόρεια Μακεδονία.Η πόλη είναι η έδρα του Δήμου Βαλάντοβο.
Gangsta's Paradise

To Gangsta's Paradise είναι ένα τραγούδι του Αμερικανού rapper Coolio, στο οποίο συμμετέχει και ο τραγουδιστής L.V.. Το τραγούδι συμπεριλήφθηκε τόσο στον ομώνυμο δίσκο όσο και στο soundtrack της ταινίας "Ασυμβίβαστη Γενιά", το 1995. Η μουσική του κομματιού πάρθηκε από το κομμάτι του Στίβι Γουόντερ, Pastime Paradise. To single έχει πουλήσει μόνο σε ΗΠΑ, Ηνωμένο Βασίλειο και Γερμανία 5 εκατομμύρια αντίτυπα και 5.7 εκατομμύρια στον υπόλοιπο κόσμο, το λιγότερο. Έτσι, έγινε ένα από τα πιο επιτυχημένα single όλων των εποχών.

Το τραγούδι, τοποθετήθηκε στην 85η θέση, στη λίστα του Billboard, με τα Σπουδαιότερα Τραγούδια όλων των εποχών, αλλά και το πιο επιτυχημένο σε πωλήσεις για τη χρονιά 1995. Το 2008, ο τηλεοπτικός σταθμός "VH1", το τοποθέτησε 38ο στη λίστα του με τα "100 Σπουδαιότερα Hip Hop Τραγούδια όλων των εποχών". Ο Coolio, με αυτό το κομμάτι κέρδισε ένα Grammy στην κατηγορία "Best Rap Solo Performance" και δύο βραβεία στο MTV Video Music Award, στις κατηγορίες "Best Rap Video" και "Best Video from a Film".
Άλμπαν Ουκάι

O Άλμπαν Ουκάι είναι Κοσοβάρος ηθοποιός.

Γεννήθηκε το 1980 στην Πρίστινα από Αλβανούς γονείς και φοίτησε στη δραματική σχολή του Σαράγεβο. Έγινε γνωστός από τη συμμετοχή του στις ταινίες "Η σιωπή της Λόρνα" των αδερφών Νταρντέν και "J.A.C.E." του Μενέλαου Καραμαγγιώλη.
Αντόνιο Μαντσίνι

Ο Αντόνιο Μαντσίνι (14 Νοεμβρίου 1852 – 28 Δεκεμβρίου 1930) ήταν Ιταλός ζωγράφος.
Αλφόνσος Α΄ της Παμπλόνα και της Αραγωνίας

Ο Αλφόνσος Α΄ της Παμπλόνα και της Αραγωνίας ή Αλφόνσος ο Μαχητής (1073/1074 – 7 Σεπτεμβρίου 1134), (), ήταν Βασιλιάς της Αραγωνίας και Βασιλιάς της Παμπλόνα (1104 - 1134). Ο Αλφόνσος ο Μαχητής ήταν δεύτερος γιος του Σάντσο Ραμίρεθ της Αραγωνίας και διάδοχος του αδελφού του Πέτρου Α´. Με τον γάμο του με την Ουρράκα του Λεόν, βασίλισσα της Καστίλης, του Λεόν και της Γαλικίας (1109), άρχισε να χρησιμοποιεί, έχοντας κάποια δικαιοδοσία, το μεγαλεπήβολο τίτλο του Αυτοκράτορα της Ισπανίας, που είχε χρησιμοποιηθεί στο παρελθόν από τον πεθερό του Αλφόνσο ΣΤ´ του Λεόν. Ο Αλφόνσος ο Μαχητής απέκτησε το προσωνύμιο του στην εποχή της Ρεκονκίστα. Είχε τις μεγαλύτερες στρατιωτικές επιτυχίες στις περιοχές στα μέσα του ποταμού Έβρου, όπου κατέκτησε την Σαραγόσα το 1118 και πήρε τις πόλεις Εχέα, Τουδέλα, Καλαταγιούδ, Μπόρχα, Ταραθόνα, Δαρόκα, και Monreal del Campo. Πέθανε τον Σεπτέμβριο του 1134, μετά από μια ανεπιτυχή μάχη με τους Μουσουλμάνους στη Μάχη της Φράγας.
Γιώργος Δοξάκης

Ο Γιώργος Δοξάκης, γεννημένος στην Θεσσαλονίκη στις 3 Μαρτίου 1962, είναι Έλληνας πρώην διεθνής καλαθοσφαιριστής και προπονητής καλαθοσφαίρισης. Έχει ύψος 1,84 m και αγωνιζόταν στη θέση του πλέι μέικερ.
Γιαν Μέρτενς ο νεότερος

Ο Γιαν Μέρτενς ο νεότερος (φλαμανδικά: Jan Mertens de jonge (απεβ. περ. το 1527) ήταν Φλαμανδός ζωγράφος του τέλους της πρώιμης φλαμανδικής ζωγραφικής. Γεννήθηκε και πέθανε στην Αμβέρσα. Πατέρας του ήταν ο γλύπτης Γιαν Μέρτενς ο πρεσβύτερος, του οποίου η οικογένεια πιστεύεται ότι προερχόταν από την Τουρναί. Ο Μέρτενς ο νεότερος μαθήτευσε με τον ζωγράφο Γιαν Γκόσσαερτ το 1505 και έγινε μέλος στη Συντεχνία του Αγίου Λουκά της Αμβέρσας το 1509. Ήταν πεθερός - και πιθανόν και Δάσκαλος - του Πίτερ Κούκε φαν Ελστ, ο οποίος νυμφεύτηκε τη θυγατέρα του Μέρτενς, Άννα, πριν το 1526 και του οποίου το έργο χρησίμευσε ως βάση για την ταύτιση του Μέρτενς με τον "Δάσκαλο του 1518", ζωγράφο της Αμβέρσας που έλαβε αυτό το συμβατικό όνομα λόγω της χρονολογίας που είχε αναγράψει στις πτέρυγες ενός σκαλιστού ξύλινου ρετάμπλ με τη ζωή της Παρθένου στην εκκλησία της Αγίας Μαρίας στο Λίμπεκ.

Η οξεία εστίαση, η ζωντανή αφηγηματικότητα και οι υπερβολικές στάσεις των σωμάτων, που είναι εμφανείς στις πτέρυγες του τριπτύχου του Λίμπεκ είναι χαρακτηριστικά του μανιερισμού της Αμβέρσας, αλλά η εργασία του Μέρτενς ξεχωρίζει χάρη στα λαμπερά του χρώματα, την αίσθηση της δομής, την περίτεχνη σύνθεση και τη λεπτότητα του ύφους. Ο Μέρτενς αποτέλεσε σημαντικό σύνδεσμο μεταξύ των καλλιτεχνικών "δυναστειών" της Αμβέρσας, καθώς η δεύτερη θυγατέρα του παντρεύτηκε αρχικά τον Γιαν φαν Άμστελ, ο οποίος συνήθως σήμερα ταυτοποιείται με τον "μονογραμμιστή του Μπράουνσβαϊγκ" και στη συνέχεια τον Χίλλις φαν Κόνινξλοο.
Χαγκακούρε

Το Χαγκακούρε ("葉隱, κυριολεκτικά: Στην σκιά των φύλλων") είναι ένας πρακτικός και πνευματικός οδηγός για τον πολεμιστή. Το βιβλίο είναι μια συλλογή από σύντομες ιστορίες διδακτικού χαρακτήρα αντλημένες από τα βιώματα και τα ακούσματα του Γιαμαμότο Τσουνετόμο, πρώην υποτελή του Ναμπεσίμα Μιτσουσίγκε, τον τρίτο νομάρχη της σημερινής Νομαρχίας Σάγκα της Ιαπωνίας. Παρόλο που τα λόγια ειπώθηκαν και γράφτηκαν τις χρονολογίες 1709-1716, το βιβλίο εκδόθηκε πολύ αργότερα.
Ferrari N.V.

Η Ferrari N.V. είναι ολλανδική εταιρεία χαρτοφυλακίου η οποία έχει υπό τον έλεγχό της τη Ferrari S.p.A.. Είναι εισηγμένη στο Χρηματιστήριο της Νέας Υόρκης (NYSE) όπως και στο δείκτη FTSE MIB του Χρηματιστηρίου του Μιλάνου (MTA).
Exor

Η Exor είναι ιταλική εταιρεία επενδύσεων υπό τον έλεγχο της οικογένειας Ανιέλι, με έδρα στην Ολλανδία. Με κεφαλαιοποίηση 12 δισεκατομμύρια δολάρια, η κύρια επένδυσή της περιλαμβάνει τις εταιρείες Fiat Chrysler Automobiles, CNH Industrial και Ferrari. Εκ του αποτελέσματος, η Exor είναι ο πρώτος οικονομικός όμιλος στην Ιταλία με βάση τον όγκο των πωλήσεων, και ο 19ος στον κόσμο.
Έμιλι Σαρτέιν

Η Έμιλι Σαρτέιν (17 Μαρτίου, 1841 – 17 Ιουνίου, 1927) ήταν Αμερικανίδα ζωγράφος και χαράκτρια. Ήταν η πρώτη γυναίκα στην Ευρώπη και τις Ηνωμένες Πολιτείες Αμερικής που εφάρμοσε την τέχνη εγχάραξης μετζοτίντο και η μόνη γυναίκα που κέρδισε χρυσό μετάλλιο στην Παγκόσμια Έκθεση στη Φιλαδέλφεια το 1876. Η Σαρτέιν αναγνωρίστηκε σε εθνικό επίπεδο ως εκπαιδευτικός τέχνης και έγινε διευθύντρια της Σχολής Σχεδίου για Γυναίκες στη Φιλαδέλφεια την περίοδο 1866-1919 ή το 1920. Ο πατέρας της Τζον Σαρτέιν και τα τρία από τα αδέλφια της, Γουίλιαμ, Χένρι και Σάμιουελ ήταν καλλιτέχνες. Πριν φοιτήσει στην ακαδημία Καλών Τεχνών της Πενσυλβάνια σπούδασε στο εξωτερικό και έκανε το Grand Tour της Ευρώπης με τον πατέρα της. Βοήθησε στην ίδρυση της Λέσχης του Νέου Αιώνα για τις εργαζόμενες και επαγγελματίες γυναίκες, καθώς και τις λέσχες τέχνης των επαγγελματιών γυναικών The Plastic Club και "The Three Arts Club".
Ανδρέας Κωνσταντίνου

O Ανδρέας Κωνσταντίνου είναι Έλληνας ηθοποιός.

Γεννήθηκε στις 15 Νοεμβρίου του 1982 στο Τύμπιγκεν και μεγάλωσε στη Θεσσαλονίκη. Έχει σπουδάσει στην Ανωτέρα Δραματική Σχολή του Εθνικού Θεάτρου, ενώ έχει και πτυχίο κοινωνικού λειτουργού. Έχει γίνει γνωστός από τις ταινίες "Μικρά Αγγλία", "Ουζερί Τσιτσάνης" και "Το τελευταίο σημείωμα". Για την τελευταία ταινία, κέρδισε στα Βραβεία της Ελληνικής Ακαδημίας Κινηματογράφου το βραβείο Α' Ανδρικού ρόλου.
Auto Avio Costruzioni

Η Auto Avio Costruzioni (AAC) ήταν ιταλική εταιρεία κατασκευής αυτοκινήτων, που ιδρύθηκε από τον Έντσο Φερράρι το 1939 στη Μόντενα, ως η αμέσως προηγούμενη της μάρκας Ferrari.
Παντάλικα

Η Παντάλικα είναι μια αρχαιολογική θέση στη Σικελία της Ιταλίας. Οι αρχαιολογικές μαρτυρίες ξεκινούν από το τέλος της Εποχής του ορείχαλκου (13ος π.Χ. αιώνας) και φτάνουν με διαλείμματα μέχρι και τον Μεσαίωνα. Ο χώρος αποτελείται από ένα μικρό οροπέδιο στην κορυφή του οποίου υπάρχουν οικιστικά ίχνη ενώ στις βραχώδεις πλαγιές του έχουν σκαφτεί 5.000 χιλιάδες σπηλιές/τάφοι περίπου. Το όνομα της περιοχής προέρχεται πιθανότατα από την αραβική λέξη Buntarigah, που σημαίνει σπηλιές. Ο χώρος, μαζί με την γειτονική πόλη των Συρακουσών, συμπεριλήφθηκε το 2005 στα Μνημεία Παγκόσμιας Κληρονομιάς της UNESCO λόγω του μεγάλου ενδιαφέροντος που παρουσιάζει από αρχαιολογικής και σπηλαιολογικής πλευράς.
Fiat S.p.A.

Η Fiat S.p.A. (Fabbrica Italiana Automobili Torino) ήταν ιταλική εταιρεία χαρτοφυλακίου της οποίας η αρχική, όπως και οι βασικές δραστηριότητες αφορούσαν την αυτοκινητοβιομηχανία. Τη διαδέχθηκε η Fiat Chrysler Automobiles NV (FCA). Ο όμιλος Fiat περιείχε αρκετές μάρκες όπως Ferrari (από τις 3 Ιανουαρίου 2016 έγινε ανεξάρτητη), Maserati, Fiat, Alfa Romeo, μάρκες του ομίλου Chrysler, και πολλές άλλες. Στις 29 Ιανουαρίου 2014 ανακοινώθηκε ότι η Fiat S.p.A. (πρώην ιδιοκτήτης του ομίλου Fiat) επρόκειτο να συγχωνευθεί σε μια νέα εταιρεία χαρτοφυλακίου με έδρα την Ολλανδία με την επωνυμία Fiat Chrysler Automobiles NV (FCA), πραγματοποιήθηκε πριν από το τέλος του 2014. Η Fiat Chrysler Automobiles έγινε ο νέος ιδιοκτήτης του ομίλου Fiat. Την 1η Αυγούστου του 2014, η Fiat S.p.A. έλαβε την απαραίτητη έγκριση των μετόχων για να προχωρήσει στη συγχώνευση (που ακολούθησε την έγκριση του συμβουλίου). Η συγχώνευση τέθηκε σε ισχύ στις 12 Οκτωβρίου 2014.
Καρλ-Άντονι Τάουνς

Ο Καρλ-Άντονι Τάουνς (αγγλικά: "Karl-Anthony Towns"), γεννημένος στις 15 Νοεμβρίου 1995, είναι Δομινικανός-Αμερικανός επαγγελματίας καλαθοσφαιριστής, ο οποίος αγωνίζεται στη θέση του σέντερ στην ομάδα Μινεσότα Τίμπεργουλβς του NBA.

Έπαιξε κολεγιακό μπάσκετ στο Πανεπιστήμιο του Κεντάκι. Ο Τάουνς ήταν στην Ολυμπιακή αποστολή της διεθνούς ομάδας καλαθοσφαίρισης της Δομινικανής Δημοκρατίας σε ηλικία μόλις 16 ετών, παρ'όλα αυτά η Δομινικανή Δημοκρατία δεν προκρίθηκε στους Ολυμπιακούς Αγώνες του 2012. Επιλέχθηκε στη πρώτη θέση του 2015 NBA Draft από τους τους Μινεσότα Τίμπεργουλβς, και τελικά ανακηρύχθηκε NBA Rookie of the Year για τη σεζόν 2015-2016.
Τζοβάνι Ανιμούτσια

Ο Τζοβάνι Ανιμούτσια, (Jovanni Animuccia, Φλωρεντία περ. 1500 – Ρώμη 20 Μαρτίου 1571) ήταν Ιταλός συνθέτης θρησκευτικής μουσικής και αρχιμουσικός της Αναγέννησης. Αν και παραγνωρισμένος, υπήρξε από τους πιο σημαντικούς μουσικούς που προηγήθηκαν λίγα χρόνια του Παλεστρίνα, τού οποίου -πιθανόν- υπήρξε μέντορας. 

Ως αρχιμουσικός (maestro di capella) του Προσευχηταρίου του Φιλίππο Νέρι (Filippo Romolo Neri) και του Ιουλιανού Παρεκκλησίου (capella Giulia) της Βασιλικής του Αγίου Πέτρου, έγραψε μουσική για την Ρωμαιοκαθολική Εκκλησία, κατά την διάρκεια των αναταραχών κατά την Αντιμεταρρύθμιση και στο πλαίσιο των νέων κινημάτων που άρχισαν να εμφανίζονται γύρω στα μέσα του 16ου αιώνα. Η μουσική του αντικατοπτρίζει, ακριβώς, αυτές τις αλλαγές.
FCA Italy

Η FCA Italy S.p.A. είναι ιταλική εταιρεία, θυγατρική της Fiat Chrysler Automobiles, αφιερωμένη στην παραγωγή και την πώληση επιβατικών αυτοκινήτων και ελαφρών επαγγελματικών οχημάτων και εδρεύει στο Τορίνο της Ιταλίας.
Γιαν Ρόος

Ο Γιαν Ρόος (φλαμανδικά: Jan Roos), 1591, Αμβέρσα - 1638 Γένοβα ήταν Φλαμανδός ζωγράφος, ο οποίος, μετά την εκπαίδευσή του στην Αμβέρσα εργάστηκε κυρίως στην Ιταλία, όπου έγινε γνωστός ως Giovanni Rosa. Ήταν γνωστός για τις νεκρές φύσεις με άνθη και λαχανικά, τους πίνακες με μυθολογικές και θρησκευτικές σκηνές και τα πορτρέτα του.. Το ύφος του στις νεκρές φύσεις του άσκησε έντονη επιρροή στην τέχνη των τοπικών καλλιτεχνών της Σχολής της Γένοβα.
Εξελληνισμός

::"Να μη συγχέεται με την Ελληνοποίηση"

Ο Εξελληνισμός είναι η ιστορική διάδοση του αρχαίου ελληνικού πολιτισμού και -σε μικρότερο βαθμό- της γλώσσας, σε ξένους λαούς που κατακτήθηκαν από Έλληνες ή μπήκαν με οποιονδήποτε τρόπο στη σφαίρα επιρροής τους, ιδιαίτερα κατά την Ελληνιστική περίοδο που ακολούθησε τις εκστρατείες του Μέγα Αλέξανδρου. Ο συγκεκριμένος όρος ωστόσο δεν αποκλείει τον εξαναγκαστικό εξελληνισμό. Το αποτέλεσμα του εξελληνισμού ήταν στοιχεία ελληνικής προέλευσης να συνδυαστούν με διάφορες μορφές και σε διαφορετική έκταση με στοιχεία του εκάστοτε τοπικού πολιτισμού. Τα ελληνικά αυτά στοιχεία εξαπλώθηκαν από τη λεκάνη της Μεσογείου, ως τα ανατολικά του σημερινού Πακιστάν. Στη σύγχρονη εποχή, η έννοια του εξελληνισμού έχει συνδεθεί με την υιοθέτηση της σύγχρονης ελληνικής κουλτούρας και την εθνική και πολιτισμική ομογενοποίηση της Ελλάδας. 

Επίσης, η λέξη περιγράφει και την απόδοση μιας ξένης λέξης σε ελληνική μορφή (με ελληνικούς χαρακτήρες, προφορά, μορφή κ.λπ.).
Γεώργιος Μουτσούδης

Ο Γεώργιος Μουτσούδης (1896 - 10 Σεπτεμβρίου 1958), του Γρηγορίου, ήταν Έλληνας γιατρός και πολιτικός. Υπηρέτησε ως βουλευτής στην εκλογική περιφέρεια Θεσσαλονίκης.
Γιώργος Παντελάκος

Ο Γιώργος Παντελάκος είναι Έλληνας πρώην ποδοσφαιριστής, ο οποίος αγωνίστηκε ως τερματοφύλακας για τις ομάδες του Άρη και της Καβάλας.
Ολντ Φερμ

Το Ολντ Φερμ (αγγλικά: "Old Firm") είναι η συλλογική ονομασία για τους σκωτικούς ποδοσφαιρικούς συλλόγους Σέλτικ και Ρέιντζερς, οι οποίοι εδρεύουν στη Γλασκώβη. Η προέλευση του όρου είναι ασαφής, αλλά μπορεί να προέρχονται από το πρώτο παιχνίδι που διεξήχθη μεταξύ των δύο συλλόγων, στο οποίο οι σχολιαστές αναφέρονται στις ομάδες ως "like two old, firm friends" (σαν δυο παλιοί, σταθεροί φίλοι), και αντιπροσωπεύει τα εμπορικά οφέλη της αντιπαλότητας μεταξύ των δύο συλλόγων. Η ονομασία μπορεί επίσης να υποδηλώνει το γεγονός ότι οι δύο σύλλογοι είναι μεταξύ των 11 ιδρυτικών συλλόγων της Σκωτικής Φούτμπολ Λιγκ, η οποία συστάθηκε το 1890. Η αντιπαλότητα μεταξύ των δύο συλλόγων είναι βαθιά ριζωμένη στο σκωτικό πολιτισμό και έχει συμβάλει στην πολιτική, κοινωνική και θρησκευτική διαίρεση στη Σκωτία, αλλά και πέρα ​​από αυτήν, ιδίως στη γειτονική Βόρεια Ιρλανδία. Ως αποτέλεσμα, η αναμέτρηση παρουσιάζει διαρκή ένταση.

Οι σύλλογοι έχουν μεγάλο αριθμό υποστηρικτών γύρω από Γλασκόβη, αλλά και συλλόγων φιλάθλων στις περισσότερες πόλεις σε όλη τη Σκωτία και τη Βόρεια Ιρλανδία και σε πολλές πόλεις σε όλο τον κόσμο. Η παρουσία της Ρέιντζερς και της Σέλτικ εκτιμάται ότι είναι αξίας £120 εκατομμυρίων στην οικονομία της Σκωτίας.
Πέτερ Άικενς

Ο Πέτερ Άικενς (φλαμανδικά: Peter Ykens, 1648 – 1695) ήταν Φλαμανδός ζωγράφος που έγινε γνωστός κυρίως χάρη στους πίνακές του με ιστορικό περιεχόμενο και στις προσωπογραφίες του.
Estranged

Το "Estranged" είναι μια μπαλάντα του αμερικανικού hard rock συγκροτήματος Guns N' Roses. Εμφανίστηκε στο άλμπουμ "Use Your Illusion II" το 1991, ενώ κυκλοφόρησε ως το τελευταίο single του δίσκου 3 χρόνια αργότερα.
Γιάκομπ Λάυσσενς

Ο Γιάκομπ Λάυσσενς (φλαμανδικά: Jacob Leyssens (εναλλακτικές γραφές ονόματος: Jacob Lyssens, Nicolaas Leyssens and N. Lyssens προσωνύμιο Notenkraker) (1661, Αμβέρσα - 1710, Αμβέρσα) ήταν Φλαμανδός ζωγράφος και διακοσμητής της τεχνοτροπίας του μπαρόκ.
Daimler-Benz

Η Daimler-Benz () ήταν γερμανική εταιρεία κατασκευής αυτοκινήτων, οχημάτων και κινητήρων εσωτερικής καύσης. Ιδρύθηκε το 1926. Μια συμφωνία αμοιβαίου ενδιαφέροντος - η οποία ίσχυε μέχρι το 2000 - υπεγράφη στη 1 Μαΐου του 1924 μεταξύ των Καρλ Μπεντς, Benz & Cie και Daimler Motoren Gesellschaft (DMG), που είχε ιδρυθεί από τους Γκότλιμπ Ντάιμλερ και Βίλχελμ Μάιμπαχ. Ο Ντάιμλερ απεβίωσε το 1900 και ο Maybach αποχώρησε το 1907.
Κάρελ Μπράιντελ

Ο Κάρελ Μπράιντελ (φλαμανδικά: Karel Breydel ή Carel Breydel, αποκαλούμενος "Le Chevalier" (ο Ιππότης) (1678, Αμβέρσα - 1733, Αμβέρσα) ήταν Φλαμανδός ζωγράφος σκηνών μάχης, ιππέων και τοπίων.
Γιαν Κοτ

Ο Γιαν Κοτ (, Βαρσοβία, 27 Οκτωβρίου 1914 - Σάντα Μόνικα, Καλιφόρνια (ΗΠΑ), 23 Δεκεμβρίου 2001) ήταν Πολωνός πολιτικός ακτιβιστής, κριτικός, θεωρητικός του θεάτρου και θεατρικός συγγραφέας. Θεωρείται από τους πιο σπουδαίους κριτικούς της θεατρικής τέχνης του 20ού αιώνα, με σημαντική επίδραση στη διαμόρφωση της σύγχρονης σκηνοθετικής προσέγγισης της αρχαίας ελληνικής τραγωδίας και του ελισαβετιανού θεάτρου.
Διεθνές Εκθεσιακό Κέντρο Κιέβου

Το Διεθνές Εκθεσιακό Κέντρο Κιέβου (Ουκρανικά: "Міжнародний виставковий центр)" είναι το μεγαλύτερο εκθεσιακό κέντρο στο Κίεβο και στην Ουκρανία. Κατασκευασμένο στην μικρο-επαρχεία Livoberezhna, το ΔΕΚΚ εγκαινιάστηκε τον Οκτώβριο του 2002 και ο ιδιοκτήτης του κέντρου, από την έναρξη της λειτουργίας του, είναι ο Anatoly Tkachenko.

Στις 9 Σεπτεμβρίου 2016, ανακοινώθηκε ότι το ΔΕΚΚ θα φιλοξενήσει τον 62ο Διαγωνισμό Τραγουδιού της Eurovision, το 2017.
Αστική Περιοχή Κασούλου

Το Κασούλου "(Kasulu)" είναι μια μικρή πόλη στην Αστική Περιοχή Κασούλου "(Kasulu Urban District)", στην Περιφέρεια Κιγκόμα "(Kigoma Region)" της Τανζανίας.
Διαγωνισμός Νέων Χορευτών Eurovision

Ο Διαγωνισμός Νέων Χορευτών Eurovision (αγγλικά : "Eurovision Young Dancers", γαλλικά : "L'Eurovision des Jeunes Danseurs"), συχνά αναφερόμενος ως EYD ή Νέοι Χορευτές, ήταν ένας διαγωνισμός χορού που πραγματοποιούνταν κάθε δυο χρόνια, διοργανωνόταν από την EBU και μεταδιδόταν τηλεοπτικά σε όλη την Ευρώπη. Τριάντα επτά χώρες έχουν συμμετάσχει από την έναρξη του διαγωνισμού το 1985 ; συμπεριλαμβανομένου του Κοσόβου (όχι μέλος της EBU) και του Καναδά (Βόρεια Αμερική).

Οι συμμετέχοντες είχαν ηλικία από 16 έως 21 ετών, προέρχονταν από κράτη μέλη της EBU και διαγωνίζονταν σε ζευγάρια σε χορό της επιλογής τους. Η επιτροπή αποτελούνταν από επαγγελματίες χορευτές που εκπροσωπούσαν το μπαλέτο, τον σύγχρονο και τον μοντέρνο χορό και που βαθμολογούσαν κάθε χορό. Τα δυο ζευγάρια με την μεγαλύτερη βαθμολογία προκρίνονταν στον τελικό, ο οποίος προβαλλόταν στην τηλεόραση και στον οποίο ο νικητής αποφασιζόταν από την επιτροπή.

Η Ισπανία είναι η χώρα με τις περισσότερες νίκες στον Διαγωνισμό Νέων Χορευτών, έχοντας κερδίσει πέντε φορές (1985, 1991, 1993, 1995, 1997) αλλά δεν φιλοξένησε ποτέ τον διαγωνισμό. Στις 16 Δεκεμβρίου 2017, ο δέκατος πέμπτος και πιο πρόσφατος διαγωνισμός πραγματοποιήθηκε στην Πράγα της Τσεχίας και νικήτρια ήταν η Paulina Bidzińska από την Πολωνία ενώ η Patricija Crnkovič από την Σλοβενία κατέλαβε την δεύτερη θέση.
Περιοχή Μπουχίγκουε

Η Περιοχή Μπουχίγκουε (Αγγλικά: "Buhigwe District" και Σουαχίλι: "Wilaya ya Buhigwe"), είναι μία από τις οκτώ επαρχίες στην Περιφέρεια Κιγκόμα "(Kigoma Region)" της Τανζανίας. Είναι μια από τις 20 νέες περιοχές που δημιουργήθηκαν κατά το 2010 στην Τανζανία, διαχωρίστηκε από την Αγροτική Περιοχή Κασούλου "(Kasulu Rural District)".

Η Επαρχία Μπουχίγκουε "(Buhigwe District)" συνορεύει στα βόρεια με το Μπουρούντι "(Burundi)", ανατολικά με την Αγροτική Περιοχή Κασούλου "(Kasulu Rural District)" και την Αστική Περιοχή Κασούλου "(Kasulu Urban District)" και στα δυτικά με την Αγροτική Περιοχή Κιγκόμα "(Kigoma Rural District)". Η διοικητική έδρα είναι στην πόλη Μπουχίγκουε "(Buhigwe)".

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μπουχίγκουε "(Buhigwe District)" ήταν 254.342 άτομα.
Αγροτική Περιοχή Κασούλου

Η Αγροτική Περιοχή Κασούλου (Αγγλικά: "Kasulu Rural District" και Σουαχίλι: "Wilaya ya Kasulu Vijijini"), είναι μία από τις οκτώ επαρχίες στην Περιφέρεια Κιγκόμα "(Kigoma Region)" της Τανζανίας. Από το 2012, η Περιοχή Κασούλου "(Kasulu District)", διαχωρίστηκε στην Αγροτική Περιοχή Κασούλου "(Kasulu Rural District)", στην Αστική Περιοχή Κασούλου "(Kasulu Urban District)" και στην Περιοχή Μπουχίγκουε "(Buhigwe District)".

Η Αγροτική Επαρχία Κασούλου "(Kasulu Rural District)", συνορεύει στα βόρεια με το Μπουρούντι "(Burundi)", ανατολικά με την Περιοχή Κιμπόντο "(Kibondo District)", νότια με την Περιοχή Ουβίνζα "(Uvinza District)", στα δυτικά με την Αγροτική Περιοχή Κιγκόμα "(Kigoma Rural District)" και νοτιοδυτικά με την Περιοχή Μπουχίγκουε "(Buhigwe District)".
Περιοχή Ουβίνζα

Η Περιοχή Ουβίνζα (Αγγλικά: "Uvinza District" και Σουαχίλι: "Wilaya ya Uvinza"), είναι μία από τις οκτώ επαρχίες στην Περιφέρεια Κιγκόμα "(Kigoma Region)" της Τανζανίας. Η Επαρχία Ουβίνζα "(Uvinza District)", σχηματίστηκε την 1 Μαρτίου 2012, με την υπογραφή του Φύλλου Αριθμ. 73, από τον Πρόεδρο της Τανζανίας "Jakaya Kikwete".

Διοικητική της έδρα είναι στην πόλη Λουγκούφου "(Lugufu)".
Περιοχή Κιμπόντο

Η Περιοχή Κιμπόντο (Αγγλικά: "Kibondo District" και Σουαχίλι: "Wilaya ya Kibondo"), είναι μία από τις οκτώ επαρχίες στην Περιφέρεια Κιγκόμα "(Kigoma Region)" της Τανζανίας. Συνορεύει στα βόρεια με την Περιφέρεια Καγκέρα "(Kagera Region)", ανατολικά με την Περιφέρεια Σινυάνγκα "(Shinyanga Region)" και Περιφέρεια Ταμπόρα "(Tabora Region)", στα νότια με την Αστική Περιοχή Κιγκόμα "(Kigoma Urban District)", δυτικά με την Περιοχή Κασούλου "(Kasulu District)" και βορειοδυτικά με το Μπουρούντι "(Burundi)".

Κατά το 2002, ο πληθυσμός στην Επαρχία Κιμπόντο "(Kibondo District)", ήταν 414.764 άτομα.

Ο Επαρχιακός Επίτροπος στην Περιοχή Κιμπόντο "(Kibondo District)", είναι ο "Kanal John A. Mzurikwao".
DJ Snake

Ο DJ Snake, γεννημένος ως Ουιλιάμ Γκριγκασίν στις 13 Ιουνίου 1986 στο Παρίσι, είναι Γάλλος DJ, συνθέτης και παραγωγός χιπ χοπ και ηλεκτρονικής μουσικής.
Περιφέρεια Κιγκόμα

Η Περιφέρεια Κιγκόμα (αγγλικά: "Kigoma Region", σουαχίλι: "Mkoa wa Kigoma"), είναι μια από τις 30 διοικητικές περιφέρειες της Τανζανίας. Η περιφερειακή πρωτεύουσα, είναι η πόλη Κιγκόμα "(Kigoma)".

Σύμφωνα με την εθνική απογραφή του 2012, η Περιφέρεια Κιγκόμα "(Kigoma Region)" είχε πληθυσμό 2.127.930 άτομα, ο οποίος ήταν ο υψηλότερος από την προ-απογραφής εκτίμηση των 1.971.332 ατόμων.

Για το 2002-2012, ο μέσος ετήσιος ρυθμός αύξησης του πληθυσμού στην περιοχή, ήταν 2,4 τοις εκατό και ήταν ο δέκατος τέταρτος υψηλότερος στη χώρα. Ήταν επίσης, η έκτη πιο πυκνοκατοικημένη περιφέρεια, με 57 άτομα ανά τ.χλμ.

Με έκταση 45.066 τ.χλμ., η περιφέρεια, είναι ελαφρώς μικρότερη από την Εσθονία 45.227 τ.χλμ.
Ουβίνζα

Το Μεικτό Τμήμα Ουβίνζα (Αγγλικά: "Uvinza Mixed Ward" και Σουαχίλι: "Wodi ya Uvinza"), είναι ένα από τα δέκα τέσσερα Τμήματα στην Περιοχή Ουβίνζα "(Uvinza District)", της Περιφέρειας Κιγκόμα "(Kigoma Region)" στην Τανζανία. Εντός του Τμήματος δε, περικλείεται και η πόλη Ουβίνζα "(Uvinza)".
Στην εποχή της Γερμανικής Ανατολικής Αφρικής, ονομαζόταν "Neu Gottorp" και είναι πόλη στα υψίπεδα (υψόμετρο 996 m) της δυτικής Τανζανίας.
Ανώτατος Ηγέτης του Ιράν

Σύμφωνα με το ιρανικό σύνταγμα, ο Ανώτατος Ηγέτης του Ιράν (περσικά: |رهبر معظم ایران|rahbar-e mo'azzam-e irān) είναι ο αρχηγός κράτους του Ιράν. Ονομάζεται επίσης Ανώτατος Αρχηγός της Ισλαμικής Επανάστασης και Ανωτάτη Ηγετική Αρχή. Αποτελεί την ανώτατη διοικητική και θρησκευτική αρχή του Ιράν. Υπό τον έλεγχό του βρίσκονται ανάμεσα στα άλλα οι Ένοπλες Δυνάμεις, το Δικαστικό Σύστημα και η Κρατική Τηλεόραση. Είναι ανώτερος από τον Πρόεδρο του Ιράν.